open-index/open-wikipedia-markdown huggingface dataset:
Tetrafobia

A **tetrafobia** é a aversión ao número catro. É moi común no leste de Asia, especialmente en países como a República Popular da China, o Xapón, a península de Corea, a República Socialista de Vietnam e Taiwán, e tamén no sueste asiático.

Probabelmente ten a súa orixe nunha simple coincidencia lingüística. A palabra chinesa que designa o catro (四, pinyin: *sì*), ten un son moi parecido á palabra *morte* (死, pinyin: *sǐ*). As palabras sino-xaponesa (四, *shi*), sino-coreana (사, sa) e sino-vietnamita (*tứ*) para o *catro* soan idénticas á palabra *morte* en cadansúa lingua. Por este motivo, en xaponés é preferíbel a lectura nativa *yon* para o catro.

Cómpre especial tino para evitar o número catro nos días festivos ou cando un membro da familia está doente, especialmente na cultura chinesa. Igualmente, os números 14, 24 e sucesivos son evitados pola presenza do catro. Nestes países, o catro adoita evitarse en hoteis ou hospitais. Nos casamentos ou eventos similares, as mesas co número 4 acostúmanse deixar de lado. En moitos complexos residenciais os números 4, 14, 24 etc. son substituídos por 3a, 13a, 23a etc. En Taiwán, a tetrafobia é tan común que non hai 4 nin números que o conteñan en enderezos, matrículas de automóbiles e practicamente en ningures.
[dereita|miniatura|288x288px|Botóns dun [ascensor nun complexo residencial de Xangai no que faltan os andares 4, 13 e 14.]]
Na China tamén se observa este feito nos nomes de avións militares, pois sempre empezan co número cinco, como no caza «Shenyang J5». En cidades onde se mesturan as culturas do leste e a do oeste, como Hong Kong ou Singapur, é común que nalgúns edificios non existan o piso 13 nin o 14, nin tampouco os que conteñen o catro. Exemplos na cidade de Hong Kong son os edificios Vision City ou The Arch, que non teñen os pisos do 40 a 49.

En Corea, a tetrafobia é menos extrema, pero o piso 4 evítase nos hospitais e edificios públicos. Noutros, o cuarto piso xeralmente indícase nos ascensores coa letra "F", do inglés *four (*catro). As vivendas que conteñen este número varias veces (como o 404) xeralmente son evitadas até un extremo que mesmo fai desvalorizar a propiedade.

## Notas 
## Véxase tamén 
### Outros artigos 
* Triscaidecafobia
* Hexakosioihexekontahexafobia
Liga ACB 1986-87

A **temporada 1986–87 da Liga ACB**, celebrada entre o 14 de setembro de 1986 e o 25 de abril de 1987, foi a terceira temporada da máxima categoría do baloncesto español desde a creación da Asociación de Clubs de Baloncesto (ACB) para substituír a antiga Primeira División.

## Equipos 
## Primeira fase 
### Grupo impar 
### Grupo Par 
## Segunda fase 
### Grupo A1 
### Grupo A2 
## Playoffs 
### Playoffs polo título 
Fonte: Linguasport

### Playoffs pola permanencia 
Fonte: Linguasport

## Clasificación final 
## Véxase tamén 
### Outros artigos 
* Liga ACB
* Asociación de Clubs de Baloncesto
Vicente Gil

**Vicente Gil Sáez**, nado o 16 de maio de 1954 en Madrid, é un ex xogador profesional de baloncesto internacional español. Xogaba na pocisión de base cunha altura de 1,76 m.

## Traxectoria 
### Clubs 
*  CB Estudiantes (1ª División / ACB, 1984−1989)
*  CB Caja Bilbao (ACB, 1988−1990)

## Palmarés 
* **Campión da Copa Príncipe (1)**: 1986
* **Máximo asistente da ACB (2)**: 1986, 1987

## Véxase tamén 
### Ligazóns externas 
* Perfil en acb.com
* Perfil na Selección Española
* Estatísticas en worldhoopstats.com
* Estatísticas en basketball-reference.com
CD Oximesa

O **Club Deportivo Oximesa** foi un equipo profesional español con sede na cidade de Albolote, Granada. En 1992 o club xogou na cidade de Granada e adoptou no nome de Baloncesto Granada. Porén, despois da temporada 1992−93, o equipo desapareceu. O club xogaba os seus partido como local no Pavillón José Antonio Murado, curiosamente bautizado por Drazen Petrovic como "o peor pavillón do mundo".

## Historia 
O Club Deportivo Oximesa foi fundado no ano 1979. Empezou a competir en categoría provincial, conseguindo o ascenso á Terceira División na súa primeira temporada. Na seguinte campaña, a 1980−81, conseguiu un novo ascenso chegando á Segunda División. Após xogar dúas temporadas nesta categoría, a 1981−82 e a 1982−83, conseguiu o ascenso á Primeira B, naquela altura segunda máxima categoría do baloncesto español. Nas temporadas 1983−84, 1984−85 e 1985−86 estivo loitando polo ascenso a máxima categoría, ascendendo por fin á ACB en 1986 tras gañar o playoff. Neste playoff venceu en semifinais ao Tizona (2−0) e nas finais ao Caja de Ronda (2-0). 

Na súa primeira campaña na Liga ACB, tras contar con tres adestradores diferentes ao longo do ano, o equipo acabou salvando a categoría tras finalizar en décimo primeiro lugar. Cómpre destacar que perdeuperdeu en semifinais da Copa Príncipe tras vencer en oitavos de final ao Clesa Ferrol (87−84) e en cuartos de final ao Cajabilbao (82−83). Porén, non puideron vencer no paso previo á final ao TDK Manresa (83−78). Na seguinte campaña, a 1988−89 o club consegue de novo a salvación. Ademais, conseguiron acadar os oitavos de final da Copa do Rei, onder foron eliminados polo Real Madrid. Na temporada 1991−92, tras varias salvacións, o club trasládase desde Albolote até Granada, cando o Concello da capital provincial adquiriu os dereitos do equipo e mudou o nome por Baloncesto Granada. Con todo, o equipo acabar por descender após perder nos playoffs de descenso en primeira rolda ante o DYC Breogán (0−3) e na segunda rolda ante o Coren Ourense (0−3). Tras a temporada 1992−93, onde volveu xogar na Primeira B, desapareceu.

## Patrocinios 
Por motivos de patrocinio, o club tivo diversos nomes ao longo da súa historia:
* **Oximesa Granada** (1979–1988)
* **Puleva Granada** (1988–1992)
* **Ciudad de Granada** (1992–1993)

## Xogadores 
### Destacados 
* José Gabriel Álvarez
* Luis Miguel Álvarez
* Eduardo Clavero
* Javier Ibáñez
* Miguel Juane
* Nacho Suárez
* Dallas Comegys
* Joe Cooper
* Mike Higgins
* Cedrick Hordges
* Jeff Lamp
* Jerome Lane
* Dave Popson
* Goran Grbović
* Milenko Savović

## Adestradores 
A seguinte é unha lista dos adestradores do Oximesa en Liga ACB.

*  Antonio Gómez (1986)
*  Manuel Miguel Cueto (1986)
*  José Ignacio Iriarte (1986−1988)
*  Daniel Pintor (1988−1989)
*  Manuel Miguel Cueto (1989)
*  Duško Vujošević (1989−1990)
*  Antonio Gómez (1990−1991)
*  Manuel Miguel Cueto (1991)
*  Moncho Monsalve (1991−1992)
*  Manuel Miguel Cueto (1992)

## Historial 
## Notas 
## Véxase tamén 
### Ligazóns externas 
* Perfil do Oximesa en basketball-reference.com
Julio Casas Regueiro

**Julio Casas Regueiro**, nado en Mayarí Arriba, Segundo Frente, Santiago de Cuba, o 16 de febreiro de 1936 e finado na Habana o 3 de setembro de 2011, foi un militar cubano, con rango de Xeneral de corpo do exército. Foi membro do Movemento do 26 de xullo durante a Revolución cubana e logo formou parte do Buró Político do Partido Comunista de Cuba. Ocupou o cargo de Ministro das Forzas Armadas Revolucionarias de Cuba dende 2008 ata a súa morte en 2011.

Era irmán de Senén Casas Regueiro, tamén xeneral e ministro cubano. 

## Traxectoria 
### Actividade revolucionaria 
Naceu en Bombí, Mayarí Arriba, o 16 de febreiro de 1936, nunha familia de orixe galega. Estudou na Escola Profesional de Comercio de Santiago de Cuba e uniuse ao movemento revolucionario despois do golpe de Estado de 1952, sendo arrestado dúas veces.

En xuño de 1957 abandonou o seu traballo como contable privado nun banco de Santiago de Cuba por mor da persecución que sufría por parte das forzas de Fulgencio Batista, regresando aos terreos de seus pais, onde coñeceu a integrantes do Movemento do 26 de xullo e colaborou co desenvolvemento das súas actividades. En febreiro de 2008 a Asemblea Nacional elixiu a Raúl Castro como presidente do Consello de Estado, pasando Casas Regueiro a ocupar o posto de Ministro das Forzas Armadas Revolucionarias. 

Recibiu diversas condecoracións nacionais e internacionais, entre as que destacan o título de Heroe da República de Cuba e a Orde Playa Girón que lle foi concedida o 16 de abril de 2001, en ocasión do 40 aniversario da batalla.

### Política 
Foi un dos fundadores do Partido Comunista de Cuba en 1965 e delegado e membro do Comité Central desde o Primeiro Congreso até o seu falecemento. No IV Congreso foi elixido membro do Buró Político, condición ratificada polo V e o VI congresos. Desde 1981 foi Deputado á Asemblea Nacional do Poder Popular de Cuba, membro do Consello de Estado desde 1986 e no ano 2008 foi elixido Vicepresidente do Consello de Estado.

### Morte 
Faleceu na Habana, o 3 de setembro de 2011 como consecuencia dun paro cardiorrespiratorio. Os seus restos mortais foron cremados e depositáronse na Sala Granma do MINFAR até o seu traslado ao Mausoleo da II Fronte Oriental Frank País, onde recibiu as honras militares correspondentes. O luns 5 de setembro, entre as 8 a.m. e as 8 p.m. foi decretado *Duelo Oficial*.

## Notas 
## Véxase tamén 
### Ligazóns externas 
* Julio Casas Regueiro no PCC
* Falleció el General de Cuerpo de Ejército Julio Casas Regueiro
Tomás Pérez do Porto

**Tomás Pérez do Porto**, coñecido como **Asorey**, nado en Caraña de Arriba (Tiobre, Betanzos) o 27 de febreiro de  1915 e finado en Betanzos o 30 de decembro de 2000, foi un político galego.

## Traxectoria 
Familiar de Ramón Beade Méndez. Dependente de comercio. En 1931 participou na creación da Asociación de Empleados de Comercio da UGT de Betanzos. Afiliado á Agrupación Socialista de Betanzos desde outubro de 1934, en maio de 1936 foi elixido secretario xeral da Agrupación. Cando se produciu o golpe de Estado do 18 de xullo de 1936 estaba facendo o servizo militar destinado no cuartel da Mariña en Ferrol e pasou case toda a guerra embarcado.

En 1941 estableceu a ferretería El Martillo na Praza do Campo de Betanzos. Militou na organización socialista clandestina de Betanzos que dirixía desde o seu agocho Ramón Beade e formou parte do Comité Pro-presos creado pola organización o 8 de setembro de 1945 para recoller axuda económica para os compañeiros presos e as súas familias, xunto con Ricardo Lagares e os irmáns Germán e Manuel Castro Naveira. A organización foi desarticulada pola policía o 10 de maio de 1946, e os seus compoñentes foron detidos e torturados. Tomás eludiu a detención permaneciendo agochado ata que se entreou en xaneiro de 1947 ante o acoso da policía e a gardia civil á súa familia. Xulgado o 27 de febreiro dese ano, a súa causa foi sobresida, coa obriga de presentarse todos os luns no cuartel da Garda Civil de Betanzos. Seguiu desenvolvendo unha actividade clandestina, aínda que mínima, de contacto e reunións, porén participou nas reivindicacións sociais como na creación da Comisión Pro-Cierre Dominical de Betanzos en 1964.

Foi un dos reorganizadores da Agrupación Socialista de Betanzos en 1976, sendo elixido secretario xeral ata 1979, que abandonou o cargo. Encabezou a candidatura do PSOE de Betanzos nas primeiras eleccións democráticas e foi elixido concelleiro, pero dimitiu sen chegar a tomar posesión. Finou en Betanzos o 30 de decembro de 2000.

## Vida persoal 
Casou con María Aurora Gómez Medín e foi pai de Tomás e Carlos Pérez Gómez.

## Notas 
## Véxase tamén 
### Ligazóns externas 
* Tomás Pérez do Porto, del P.S.O.E.
Eddie Phillips

**Eddie Lee Phillips**, nado o 29 de setembro de 1961 en Birmingham, Alabama, é un ex xogador profesional de baloncesto estadounidense. Formado na Universidade de Alabama, xogaba na posición de ala-pivote cunha altura de 2,08 metros. Foi o máximo anotador da Liga ACB 1986−87.

## Traxectoria 
### Clubs 
*  New Jersey Nets (NBA, 1982−1983)
*  Latini Forlì (Serie A1, 1983−1984)
*  Cajacanarias (1ª División B / ACB, 1984−1988)
*  Hapoel Holon (Liga Leumit, 1988−1989)
*  Ferro Carril Oeste (LNB, 1989−1990)
*  Hapoel Giv'atayim (Liga Leumit, 1992−1993)
*  Beitar Ramat Gan (Liga Leumit, 1993−1994)
*  Hapoel Holon (Liga Leumit, 1994−1995)

## Palmarés 
* **Máximo anotador da ACB (1)**: 1987.

## Véxase tamén 
### Ligazóns externas 
* Perfil do xogador en acb.com
Floyd Allen

**Floyd Dean Allen**, nado o 3 de marzo de 1952 en Carthage, Arcansas, é un ex xogador profesional de baloncesto estadounidense. Formado na Universidade de Alabama, xogaba na posición de pivote cunha altura de 2,08 metros. Foi o máximo reboteador da Liga ACB 1986−87.

## Traxectoria 
### Clubs 
*  CRO Lyon (Nationale 1, 1979−1980)
*  SCM Le Mans (Nationale 1, 1980−1983)
*  Reyer Venezia (Serie A2, 1983−1986)
*  Fórum Filatélico Valladolid (ACB, 1986−1987)
*  Virtus Bologna (Serie A1, 1987−1988)
*  Aresium Milano (Serie A2, 1988−1989)
*  Dinamo Sassari (Serie A2, 1989−1990)

## Palmarés 
* **Campión da Liga francesa (1)** : 1982
* **Máximo reboteador da ACB (1)**: 1987.

## Véxase tamén 
### Ligazóns externas 
* Perfil do xogador en acb.com
Jared Fogle

**Jared Scott Fogle**, nado en Indianapolis, Indiana, o 23 de agosto de 1977, é o antigo portavoz de Subway.
Chicho Sibilio

**Cándido Antonio Sibilio Hughes**, máis coñecido como **Chicho Sibilio**, nado o 3 de outubro de 1958 en San Cristóbal (República Dominicana) e finado o 10 de agosto de 2019, foi un xogador profesional de baloncesto dominicano con pasarporte español. Internacional en 82 ocasión con España, foi un dos xogadores máis destacados do FC Barcelona da década de 1980. Xogaba na pocisión de ala cunha altura de 2,03 m.

## Traxectoria 
### Clubs 
*  FC Barcelona (1ª División / ACB, 1976−1989)
*  Taugrés (ACB, 1989–1993)

## Palmarés 
### Colectivo 
* **Campión da Recopa de Europa (2)**: 1985, 1986
* **Campión da Copa Korać (1)**: 1987
* **Campión da Liga Española (5)**: 1981, 1983, 1987, 1988, 1989.
* **Campión da Copa do Rei (8)**: 1978, 1979, 1980, 1981, 1982, 1983, 1987, 1988.
* **Campión da Copa Príncipe (1)**: 1988.
* **Campión do Mundial de Clubs (1)**: 1985.

### Individual 
* **Máximo anotador nacional da ACB (2)**: 1984.
* **Máximo anotador de triplas da  ACB (2)**: 1987, 1988.

## Notas 
## Véxase tamén 
### Ligazóns externas 
* Perfil en acb.com
* Perfil en basketball-reference.com
Senén Casas Regueiro

**Senén Casas Regueiro**, nado en Bombí, Segundo Frente, Santiago de Cuba, o 30 de xullo de 1934 e finado o 6 de agosto de 1996, foi un militar e político cubano. Foi Ministro de Transportes de Cuba desde 1989 ata a súa morte. Foi tamén viceministro de Defensa e xefe de gabinete do exército cubano. 

Era irmán do xeneral e tamén ministro Julio Casas Regueiro.

## Traxectoria 
Naceu en Bombí, Mayarí Arriba, o 30 de xullo de 1934, nunha familia de orixe galega. Estudante de Dereito na Universidade da Habana, entrou en contacto con mozos de ideas progresistas e revolucionarias, especialmente tralo golpe de Estado de Fulgencio Batista en 1952. Uniuse xunto ao seu irmán Julio aos revolucionarios do Movemento do 26 de xullo, liderados por Fidel Castro, e no momento do triunfo da Revolución Cubana, ostentaba o grao de capitán.

Posteriormente cursou estudos militares en Cuba e na Unión Soviética e ocupou diferentes cargos, como viceministro das Forzas Armadas Revolucionarias e Xefe do Estado Maior. Membro do Partido Comunista de Cuba, foi ademais deputado na Asemblea Nacional do Poder Popular e membro do Consello de Estado. En 1989 foi nomeado Ministro de Transportes de Cuba, en substitución de Diocles Torralba, cargo que ocupou ata que faleceu en 1996 por un infarto de miocardio.

## Legado 
A estación ferroviaria de Santiago de Cuba, reconstruída en 1997, leva o seu nome.

## Notas
Jordi Villacampa

**Jordi Villacampa Amorós**, nado o 11 de outubro de 1963 en Reus, Tarragona, é un ex xogador profesional internacional de baloncesto catalán. É un dos xogadores máis importantes da historia do Joventut Badalona, club onde tamén exerceu o cargo de presidente 1999 e 2017. Internacional coa selección española 158 veces, xogaba na pocisión de ala cunha altura de 1,96 m.

## Traxectoria 
### Clubs 
*  Joventut Badalona (1ª División / ACB, 1980−1997)

## Palmarés 
### Colectivo 
* **Campión da Copa de Europa (1)**: 1994
* **Campión da Copa Korać (2)**: 1981, 1990
* **Campión da Liga ACB (2)**: 1991, 1992
* **Campión da Copa do Rei (1)**: 1997
* **Campión da Supercopa (2)**: 1985, 1986
* **Campión da Copa Príncipe (3)**: 1987, 1989, 1991
* **Medalla de bronce no Eurobasket (1)**: 1991

### Individual 
* **Máximo anotador nacional da ACB (3)**: 1987, 1990, 1991.
* **Medalla de prata da Real Orden do Mérito Deportivo.**
* **O seu dorsal número 8 foi retirado polo Joventut.**

## Véxase tamén 
### Ligazóns externas 
* Perfil en acb.com
* Estatísticas en basketball-reference.com
César Campuzano

**Teodoro César Campuzano Sanz**, nado en Redondela en 1905 e finado en Buenos Aires en xullo de 1970, foi un boxeador galego. Competiu nos Xogos Olímpicos de 1928 en Ámsterdam, na categoría de peso medio.

## Traxectoria 
Naceu en Redondela, onde seu pai, Nicolás Campuzano, rexentaba o cine Cinema Artístico. Sendo neno, emigrou con súa nai á Arxentina, onde comezou a practicar boxeo. Tras retornar a Galicia, en 1928 proclamouse campión de España afeccionado e debutou como profesional contra Recio, campión de Valencia e Andalucía.

Acudiu aos Xogos Olímpicos de 1928 en Ámsterdam, onde particopu na categoría de peso medio, perdendo aos puntos no seu primeiro combate contra o estadounidense Harry Henderson. Disputou varios combates en Galicia, enfrontándose entre outros ao campión de Castela, Emilio Martínez. En 1929 foi proclamado campión galego do peso medio e en 1930 enfrontouse ao valenciano Vicente Lorenzo polo título nacional dos pesos medios, caendo derrotado.

En novembro de 1930 regresou á Arxentina, onde continuou a súa carreira como boxeador e onde rexentou unha fábrica de camisas. Faleceu aos 64 anos de idade, sendo soterrado no cemiterio Chacarita de Buenos Aires.

## Notas 
## Véxase tamén 
### Ligazóns externas 
* Datos do boxeador en olympedia.org .
Bernardo Miño Abelenda

**Bernardo Miño Abelenda**, nado en Betanzos cara a 1866 e finado en Betanzos o 28 de outubro de 1936, foi un sindicalista e político galego.

## Traxectoria 
Dirixente agrarista de Betanzos, foi director de *El Pueblo*. En 1917 logo da visita de Pablo Iglesias a Betanzos, fundou a Agrupación Socialista de Betanzos, da que foi presidente en 1931. Foi elixido concelleiro nas eleccións do 12 de abril de 1936 e nomeado terceiro tenente-alcalde. Foi candidato do PSOE pola Coruña nas eleccións de 1933, pero non foi elixido. Cando se produciu o golpe de Estado do 18 de xullo de 1936 foi detido e paseado en Ponte Sampaio con Antonio Lagares Gómez, Camilo Naveira Ferreño e Manuel Fernández Pérez e Francisco Moreno (que sobreviviu á execución), o 28 de outubro de 1936.

## Vida persoal 
Casou con Antonia Santamarina e foi pai de Carmen Miño Santamarina.

## Véxase tamén 
### Bibliografía 
* 
* 
### Ligazóns externas 
* A primeira Corporación Municipal da II República en Betanzos
Antonio Lagares Gómez

**Antonio Lagares Gómez**, nado en Betanzos cara a 1883 e finado en Betanzos o 28 de outubro de 1936, foi un sindicalista e político galego.

## Traxectoria 
Membro da directiva da Asociación de Agricultores de Betanzos. En xullo de 1931 participou na fundación da Unión de obreros y empleados de las Industrias Núñez y Trabajadores del Muelle da UGT, da que foi vicepresidente, e a finais dese ano foi un dos membros organizadores da Cooperativa Socialista. Militante da Agrupación Socialista de Betanzos da que foi vogal da directiva en 1934 e depositario en 1936. Nese ano formou parte do goberno provisional da República polo comité Agrario Socialista-Republicano. Cando se produciu o golpe de Estado do 18 de xullo de 1936 foi detido e paseado en Ponte Sampaio con Bernardo Miño Abelenda, Camilo Naveira Ferreño, Manuel Fernández Pérez e Francisco Moreno (que sobreviviu á execución), o 28 de outubro de 1936.

## Vida persoal 
Casou con Josefa García Pandelo e foi pai de José, Ricardo e Manuel Lagares García. É avó de Manuel Lagares Pérez.

## Véxase tamén 
### Bibliografía 
*
Manny Sobral

**Manuel "Manny" Sobral**, nado en Gargamala, Mondariz, o 12 de setembro de 1968, é un ex-boxeador galego-canadense. Emigrado xunto á súa familia a Vancouver, foi campión do mundo de peso superwélter entre 1996 e 1997 e representou ao Canadá nos Xogos Olímpicos de 1988 en Seúl.

## Traxectoria 
Naceu na parroquia de Santa María de Gargamala, no concello pontevedrés de Mondariz, emigrando coa súa familia ao Canadá cando tiña uns seis anos. Creceu no leste de Vancouver, onde comezou a practicar boxeo aos 13 anos, despois de entrar nun ximnasio coa inteción de perder peso. 

Iniciou a súa carreira como boxeador afeccionado e pasou a adestrar no Astoria Gym baixo a tutela de George Angelomatis. Conseguiu a clasificación para os Xogos Olímpicos de 1988 en Seúl, no peso wélter, onde quedou emparellado na primeira rolda co finlandés Joni Nyman, medalla de bronce nos Ánxeles 1984. Nyman levou a vitoria nos puntos (4-1) e Sobral quedou eliminado.

A pesar dos frutíferos números da súa carreira afeccionada (135 vitorias e 11 derrotas), non pensaba converterse en boxeador profesional, polo que se matriculou na universidade.

Tras acumular máis dunha ducia de vitorias e ningunha derrota, en decembro de 1995 loitou en Edmonton contra Del Rtichie polo título canadense de peso superwélter, logrando o triunfo por KO técnico. Case un ano despois, o 12 de decembro de 1996, enfrontouse a Aaron McLaurine no Pacific Coliseum de Vancouver, polo título mundial do peso superwélter, conseguindo derrotalo, e proclamándose así campión do mundo. En xuño do mesmo ano defendeu o título de campión canadense fronte a Tony Badea, logrando unha nova vitoria.

En xuño de 1999, despois de 26 vitorias como profesional, sufriu a súa primeira derrota, ao caer derrotado no sexto asalto contra Tony Badea, nun combate polo título do peso superwélter da Commonwealth no que pelexou cunha fractura de peroné dende o segundo asalto e no que acabou recibindo 60 puntos de sutura na cara.

Trala súa retirada do boxeo, continuou a súa carreira como mestre de escola, ademais de dirixir unha academia de boxeo en Burnaby.

## Notas 
## Véxase tamén 
### Ligazóns externas 
* Datos do boxeador en olympedia.org .
Murchisonella latisulcata

***Murchisonella latisulcata*** é unha especie de molusco gasterópodo da subclase dos heterobranquios, infraclase dos alogasterópodos, superfamilia dos murquisoneloideos, e familia dos murquisonélidos, unha das integradas no xénero *Murchisonella*.

## Descrición 
A especie foi descrita en 2013 polos malacólogos españois Anselm Peñas e Emilio Rolán, na páxina 24 do seu traballo "Revision of the genera *Murchisonella* and *Pseudoaclisina* (Gastropoda, Heterobranchia, Murchisonellidae)", publicado en *Vita Malacologica* **11**: 15-64,

## Notas 
## Véxase tamén 
### Outros artigos 
* Heterobranquios
* Alogasterópodos 
* Murquisoneloideos
* Murquisonélidos
* *Murchisonella*
### Ligazóns externas 
* *Murchisonella latisulcata* na EOL.
Conrado I de Borgoña

**Conrado I de Borgoña**, realmente Conrado I de Argenau e máis tarde Conrado I de París e Auxerre, coñecido como Conrado o Vello , nado ao redor do 800 e finado un 22 de marzo entre o 862 e o 866, foi un nobre carolinxio fillo de Welfo I conde de Baviera e de Helwigis (c. 775-883). 

## Traxectoria
Foi conde de Argenau (ata 858), e despois nomeado conde de Auxerre (c. 853) e conde de París (c. 858) e abade leigo de Saint-Germain d'Auxerre e Saint-Gall. Ocupou estes cargos ata a súa morte (entre 862 e 864). En París sucedeuno o seu sobriño Conrado (fillo do seu irmán Rodolfo Conde de Sens, e en Auxerre o seu fillo Conrado II (duque de Borgoña Transxurana) pero pronto os dous foron depostos polo rei Carlos o Calvo.

### Familia 
Pertencía á antiga casa de Welf, os seus tres irmáns eran:

* Rodolfo (falecido no 866), conde de Ponthieu (c. 855-866) e Sens (c. 855-866), abade laico de Jumièges e Saint-Riquier, pai de Welf (coñecido como Welfón, diminutivo de Welf), conde de Sens (866-881); Conrado, conde de París (862/864) e Sens (881); Hugo (relixioso) e Rodolfo conde de Augstgau.
* Xudite de Baviera, segunda esposa de Lois o Piadoso.
* Emma de Baviera, esposa de Luís o Alemán.

### Matrimonios e descendentes 
Casou con Adelaida de Alsacia, tamén Adelaida de Tours (nada c. 805 e finada despois de 866), filla de Hugo III de Tours da Alta Alsacia, alcumado o Preguiceiro  (m. 837), conde de Sundgau e conde de Tours. Tivo cinco (ou quizais seis) fillos:

* Conrado II de Borgoña (m. 876 ), conde de Auxerre (c. 862/864), duque de Borgoña Transxurana (858-864).
* Welfo II (m. 858) que foi conde en Alpgau e pai de Conrado (conde en Linzgau) e Eticón (conde en Ammergau).
* Hugo Abade (c. 830 - m. 886) abade de Saint-Germain d'Auxerre, Noirmoutier, Saint-Riquier, Saint-Bertin e Saint-Martin de Tours, e arcebispo de Colonia do 864 ao 870.
* Xudite, muller de Udón de Neustria conde de Lahngau (fillo de Xebardo conde de Niederlahngau).
* Rodolfo.
* Probablemente Emma, muller de Roberto o Forte.

## Notas
Joni Nyman

**Joni Nyman**, nado en Pori o 5 de setembro de 1962, é un ex-boxeador finlandés, medallista de bronce nos Xogos Olímpicos de 1984. Tamén competiu nos Xogos Olímpicos de 1988 en Seúl, onde caeu derrotado en cuartos de final.

## Traxectoria 
Participou nos Xogos Olímpicos de 1984 nos Ánxeles, na categoría do peso wélter, derrotando sucesivamente ao camerunés Georges-Claude Ngangue, ao irlandés Kieran Joyce e ao xamaicano Dwight Frazer, ata que caeu derrotado en semifinais contra o surcoreano An Young-su, regresando a Finlandia coa medalla de bronce. Catro anos despois, nos Xogos Olímpicos de Seúl, eliminou ao galego-canadense Manny Sobral, ao sueco Sören Antman e ao zambiano Dimus Chisala, e foi derrotado nos cuartos de final contra o estadounidense Kenneth Gould.

Posteriormente tivo unha carreira como boxeador profesional, obtendo 15 vitorias e seis derrotas.

## Notas 
## Véxase tamén 
### Ligazóns externas 
* Datos do boxeador no sitio web oficial do Comité Olímpico Internacional .
* Datos do boxeador en olympedia.org .
Severino Requejo

**Severino Requejo Pato**, nado en Armariz, Nogueira de Ramuín, o 5 de setembro de 1941 e finado o 2 de abril de 2012, foi un garda civil e tirador galego, que competiu nos Xogos Olímpicos de 1972.

## Traxectoria 
Nado na parroquia de Armariz, no concello ourensán de Nogueira de Ramuín, aos 12 anos marchou coa súa familia a vivir a Toural dos Vaos, no Bierzo, a onde foi destinado seu pai, que era garda civil. Tamén Severino entrou no corpo da Garda Civil, formándose na Academia de Barcelona e sendo destinado durante varios anos a Cabeza de Campo, no concello leonés de Sobrado.

Comezou a practicar tiro deportivo e tras varias medallas no Campionato de España, unha delas de prata, participou en 1971 nos Xogos Mediterráneos na cidade turca de Esmirna, onde conseguiu unha medalla de bronce. Competiu nos Xogos Olímpicos de 1972, na proba de pistola libre 50 metros. Tivo que participar cunha pistola que lle prestou a Garda Civil, pois a Federación Española de Tiro non lle proporcionou ningunha arma. Nos anos seguintes gañou varias medallas máis no Campionato de España, e en 1973 proclamouse campión.

## Notas 
## Véxase tamén 
### Ligazóns externas 
* Datos do tirador no sitio web oficial do Comité Olímpico Internacional .
* Datos do tirador en olympedia.org .
Praia de Danao

A **praia de Danao** é unha das praias da illa de Panglao, situada no *barangay* (municipio) de Danao.

## Caracteísticas e lugares de interese 
Como a praia de Alona, ​​a súa veciña máis próxima, caracterízase pola súa area, branca e fina, as súas augas azuis e frescas, e está chea de vida acuática, albergando algúns famosos puntos de mergullo.

A praia e os lugares de mergullo de Danao gañaron fama, e por iso instaláronse nela algúns hoteis para atenderen á constante chegada de visitantes. Os principais hoteis de primeira clase que ofrecen estancias, comodidades e servizos cómodos son:

## Notas 
## Véxase tamén 
### Outros artigos 
* Illa de Panglao
* Praia de Alona
* Praia Momo
Hendrik van Heuckelum

**Hendrik van Heuckelum**, alcumado **Henk**, nado na Haia o 6 de maio de 1879 e finado na mesma cidade o 28 de abril de 1929, foi un futbolista neerlandés, que representou a Bélxica no torneo de fútbol dos Xogos Olímpicos de 1900 en París, gañando a medalla de bronce.

A nivel de clubs, xogou no HBS Den Haag, dos Países Baixos, e no Leopold Club Bruxelles, de Bélxica.

## Notas 
## Véxase tamén 
### Ligazóns externas 
* Datos do futbolista no sitio web oficial do Comité Olímpico Internacional .
* Datos do futbolista en olympedia.org .
Gravador xeral de moedas de Francia

[miniatura|202x202px|[Jean Varin|J. Varin, no cargo en 1646-1672]]
[miniatura|160x160px|[Pierre Simon Benjamin Duvivier|P. S. B. Duvivier, no cargo en 1774-1791]]
[miniatura|209x209px|[Jean Auguste Barre|J. A. Barre, no cargo en 1879.]]
[miniatura|178x178px|[Lucien Bazor|L. Bazor, no cargo en 1931-1958.]]
[miniatura|160x160px|[Pierre Rodier, no cargo en 1994-2001.]]
[miniatura|160x160px|[Joaquin Jimenez, no cargo desde 2020]]
O posto de **gravador xeral de moedas** **de Francia** (en francés: *graveur général des monnaies*) creouse en 1547 para dirixir o Servizo de Gravado e a creación dos principais instrumentos para a fabricación de moedas e medallas, como punzóns, cuños e virolas, entre outros.

## Historia 
Para describir o exercicio desta función no pasado, sirvan as palabras do medallista francés Désiré Albert Barre (1818-1878), que accedeu a este posto en 1855 e que lle escribía así ao seu colega de Turín en 1864:

Na época en que existían diversas casas de moeda en Francia, a función do gravador xeral era crear o deseño orixinal das moedas e gravar os punzóns utilizados para realizar os cuños cos que, finalmente, se cuñaban as moedas. Posteriormente, transmitíalles estes punzóns aos gravadores de cada ceca. No entanto, o posto foi reactivado en xullo de 2020, e Joaquin Jimenez accedeu a el nese momento.

## Lista dos gravadores xerais de moedas de Francia 
### Gravadores xerais 
Esta é a listaxe completa dos gravadores xerais desde a creación do posto, xunto co seu número de orde. Para o período anterior á Revolución, acudiuse aos rexistros de Désiré Albert Barre.

## Notas 
## Véxase tamén 
### Bibliografía 
* Barre, A. (1867). *Graveurs Généraux et particuliers des Monnaies de France, Contrôleurs Généraux des Effigies, Noms de quelques graveurs en Médailles de la Renaissance Française*' París.
*Mazerolle, F. (1907). ''L'Hôtel des monnaies: les batiments, le musée, les ateliers*. Renouard, París. 
*Rodot, N. (1904). *Les médailleurs et les graveurs de monnaies, jetons* *et médailles en Franc.'' Leroux, Paris.
* Salaün, G. (2017). "De l'importance des graveurs généraux des Monnaies de France". En Monnaie Magazibe. Febreiro. Páxinas 38-41.

### Outros artigos 
* *Monnaie de Paris*
* Gravador xefe da *Royal Mint*
* Gravador xefe da Casa da Moeda dos Estados Unidos
Liga ACB 1987-88

A **temporada 1987–88 da Liga ACB**, celebrada entre o 26 de setembro de 1987 e o 24 de maio de 1988, foi a cuarta temporada da máxima categoría do baloncesto español desde a creación da Asociación de Clubs de Baloncesto (ACB) para substituír a antiga Primeira División.

## Equipos 
## Primeira fase 
### Grupo impar 
### Grupo Par 
## Segunda fase 
### Grupo A1 
### Grupo A2 
## Playoffs 
### Playoffs polo título 
Fonte: Linguasport

### Playoffs pola permanencia 
Fonte: Linguasport

## Clasificación final 
## Véxase tamén 
### Outros artigos 
* Liga ACB
* Asociación de Clubs de Baloncesto
Patrimonio do mercurio. Almadén e Idrija

**Patrimonio do Mercurio. Almadén e Idrija** é un conxunto Patrimonio da Humanidade da UNESCO en Almadén, Castela-A Mancha, España e Idrija, Eslovenia. Os bens comprenden dous sitios mineiros de mercurio. En Almadén extraeuse mercurio desde a antigüidade, mentres que en Idrija atopouse por primeira vez en 1490. 

Os sitios testemuñan o comercio intercontinental de mercurio que xerou importantes intercambios entre Europa e América ao longo dos séculos. Os dous sitios representan as dúas maiores minas de mercurio do mundo e estiveron operativas ata tempos recentes. O mercurio xogou un papel importante na extracción de ouro e prata, minerais escavados nas minas americanas. Ademais, ambos xacementos ilustran os distintos elementos industriais, territoriais, urbanos e sociais dun sistema sociotécnico específico nas industrias mineiras e de produción de metais.

No corazón do xacemento de Almadén hai un museo mineiro, onde o público pode entrar a unha mina subterranea. Tamén hai edificios relacionados coa historia mineira da cidade, incluído o castelo de Retamar, o hospital mineiro de San Rafael (agora un arquivo) e vivendas do século XVIII que forman unha praza de touros hexagonal. 

O sitio de Idrija conta especialmente con almacéns e infraestruturas de mercurio, así como vivendas e un teatro para mineiros.

## Proceso de candidatura 
thumb|upright=1.2| Interior dunha das minas de Almadén
Idrija comezou o proceso para inscribir o patrimonio de mercurio na lista do patrimonio da UNESCO no 2006. Inicialmente, o nomeamento realizouse xunto coa mina de mercurio de Huancavelica no Perú, en relación á ruta intercontinental "Camino Real". Na segunda etapa, a candidatura centrouse no patrimonio do mercurio en relación coa minería da prata, xunto coa mina San Luis Potosí] en México, con todo, o nomeamento non reuniu o suficiente apoio. A exitosa terceira etapa da candidatura centrouse na extracción do mercurio en relación cos procesos tecnolóxicos e industriais que influíron no desenvolvemento económico e cultural das dúas rexións..

## Lista de monumentos rexistrados 
thumb|upright=1.2|Forno de Bustamante das minas de Almadén.
thumb|upright=1.2|Castelete das minas de Almadén.
thumb|upright=1.2|Edificio da bomba en  in Idrija.
Os sitios do "Patrimonio de Mercurio" son os seguintes:

### Almadén 
### Idrija 
## Notas
Hilda Lizarazu

**Hilda María del Pilar Lizarazu**, nada en Curuzú Cuatiá (provincia de Corrientes) o 12 de outubro de 1963, é unha cantautora, compositora de rock e fotógrafa arxentina.

## Discografía 
### Con Man Ray 
* 1988: *Man Ray*
* 1991: *Perro de playa*
* 1994: *Hombre Rayo*
* 1995: *Piropo*
* 1996: *Aseguebú*
* 1997: *Ultramar*
* 1999: *Larga distancia*
* 2003: *Grandes éxitos*
* 2013: *Purpurina*

### En solitario 
* 2004: *Gabinete de curiosidades*
* 2007: *Hormonal*
* 2009: *En vivo en el Ópera*
* 2010: *Futuro perfecto*
* 2015: *Las vueltas de la vida*
* 2016: *Hilda Lizarazu en vivo*
* 2018: *La génesis*

## Notas
Antonio Vázquez Portomeñe

**Antonio Vázquez Portomeñe**, nado en Pacios (Piñeira, Taboada) en 1954, é un avogado e político galego que foi alcalde de Taboada coa UCD.

## Traxectoria 
En 1979 encabezou a candidatura da UCD ás eleccións municipais en Taboada, que obtivo a maioría absoluta (7 de 13 concelleiros) e lle deu a alcaldía. 

Exerce como avogado na vila de Chantada.

## Vida persoal
É irmán de Víctor Manuel Vázquez Portomeñe. 

## Notas 
## Véxase tamén 
### Outros artigos 
*Eleccións municipais en Taboada
Penamá

Como topónimo **Penamá** pode referirse a:

;En Galiza
***Penamá**, lugar da parroquia de San Martiño de Pazó, no concello de Allariz;
***Penamá**, lugar da parroquia do Pao, no concello de Gomesende.

## Véxase tamén
### Outros artigos
13 novembre : Fluctuat nec mergitur

***13 novembre : Fluctuat nec mergitur*** é unha miniserie documental francesa de 2018 creada polos irmáns Jules e Gédéon Naudet. A miniserie conta os eventos dos atentados de París de novembro de 2015, cando seis lugares da cidade foron atacados por terroristas do Estado Islámico, asasinando un total de 130 persoas e ferindo centos máis.

## Sinopse 
*13 novembre : Fluctuat nec mergitur* explora os eventos do 13 de novembro de 2015, cando seis lugares da cidade foron atacados por terroristas de Estado Islámico, incluíndo o Stade de France e a sala de concertos Bataclan, asasinando un total de 130 persoas e ferindo centos máis.

## Políticos entrevistados 
* Anne Hidalgo, alcalde de París.
* François Hollande, expresidente de Francia.
* Bernard Cazeneuve, exministro de Interior.

## Estrea 
Estreouse o 6 de xuño de 2018 en liña a través de Netflix.

## Notas 
## Véxase tamén 
### Outros artigos 
* Atentados de París de novembro de 2015

### Ligazóns externas 
* Páxina oficial 
*
Kenny Simpson

**Kenneth Bernard Simpson**, máis coñecido como **Kenny Simpson**, nado o 12 de abril de 1960 en Shreveport, Luisiana, é un ex xogador profesional de baloncesto estadounidense. Formado na Universidade de Grambling State, xogaba na posición de ala cunha altura de 1,95 metros. Foi o máximo anotador da Liga ACB 1987−88.

## Traxectoria 
### Clubs 
*  Liga Sueca
*  FC Barcelona (ACB, 1986−1987)
*  TDK Manresa (ACB, 1987−1988)
*  Fribourg Olympic
*  Chorale Roanne
*  Ironi Ramat Gan (Liga Lemuit, 1989−90)
*  Ironi Ramat Gan (Liga Lemuit, 1991−92)
*  Andino Sport Club (1995−1996)

## Palmarés 
* **Campión da Copa Korać (1)**: 1987.
* **Campión da ACB (1)**: 1987.
* **Campión da Copa do Rei (1)**: 1987.
* **Campión da Supercopa de España (1)**: 1987.
* **Máximo anotador da ACB (1)**: 1988.

## Véxase tamén 
### Ligazóns externas 
* Perfil do xogador en acb.com
Atonement (filme de 2007)

***Atonement*** é un filme de 2007 dirixido por Joe Wright e protagonizado por James McAvoy, Keira Knightley, Saoirse Ronan, Romola Garai, Benedict Cumberbatch e Vanessa Redgrave. Baséase na novela homónima de Ian McEwan. O filme conta os eventos dun crime e as súas consecuencias no transcurso de seis décadas, comezando na década de 1930. Foi producido por StudioCanal e filmado en Inglaterra. A distribución internacional foi a través de Universal Studios, estreándose no Reino Unido e Irlanda o 7 de setembro de 2007 e en América do Norte o 7 de decembro de 2007.

## Personaxes 
* James McAvoy como Robbie Turner
* Keira Knightley como Cecilia Tallis
* Saoirse Ronan como Briony Tallis con 13 anos
* Romola Garai como Briony con 18 anos
* Vanessa Redgrave como Briony anciá
* Brenda Blethyn como Grace Turner
* Juno Temple como Lola Quincey
* Benedict Cumberbatch como Paul Marshall
* Patrick Kennedy como Leon Tallis
* Harriet Walter como Emily Tallis
* Peter Wight como inspector de policía
* Daniel Mays as Tommy Nettle
* Nonso Anozie as Frank Mace
* Gina McKee como irmá Drummond.
* Jérémie Renier como Luc Cornet
* Michelle Duncan como Fiona Maguire
* Alfie Allen como Danny Hardman

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Hugh Roe O'Donnell

'''Hugh Roe O'Donnell** (en ), tamén coñecido como **Red Hugh O'Donnell''', nado o 30 de outubro de 1572 e finado o 10 de setembro de 1602, foi un nobre irlandés do século XVI. Converteuse en gobernante de Tyrconnell en 1593 logo dunha disputa de sucesión entre a dinastía O'Donnell, e despois de escapar dun encarceramento de cinco anos no castelo de Dublín polos ingleses. Xunto co seu sogro Hugh O'Neill de Tír Eoghain, liderou unha alianza irlandesa guerra dos Nove Anos contra o goberno inglés en Irlanda. Hugh Roe liderou un exército irlandés á vitoria na batalla de Curlew Pass. Logo dunha derrota na batalla de Kinsale, viaxou a España para buscar o apoio de Filipe III. Sen éxito, morre en España e foi sucedido polo seu irmán máis novo, Rory O'Donnell. Tamén é coñecido como *Aodh Ruadh II* ou *Red Hugh II*, especialmente no seu lugar de orixe, o condado de Donegal.

## Notas 
## Véxase tamén 
### Bibliografía 
*
* Ekin, Des. *The Last Armada: Siege of 100 Days: Kinsale 1601*. O'Brien Press, 2014.
* Klossner, Michael. *The Europe of 1500–1815 on Film and Television: A Worldwide Filmography of Over 2550 Works, 1895 Through 2000*. McFarland & Company, 2002.
* (audiolibro)
*
*
*
Hasta que la boda nos separe

***Hasta que la boda nos separe*** é un filme español de 2020 dirixido por Dani de la Orden. É un remake de «Jour J» de Reem Kherici. Está protagonizada por Belén Custa, Álex García, Silvia Alonso, Adrián Lastra, Antonio Dechent, Gracia Olayo, Mariam Hernández, Salva Reina e Leo Harlem.

## Sinopse 
Marina é unha muller duns trinta anos que gaña a vida organizando vodas. Ao contrario dos seus clientes, ela goza dunha vida sen ataduras nin compromisos, ata que unha noite coñece a Carlos, un amante máis para ela e un momento de debilidade para el. Carlos ten noiva, Alexia, unha moza perfecta e amiga de infancia de Marina. Cando Alexia descobre a tarxeta de visita de Marina entre as cousas de Carlos, interprétao como unha proposta de matrimonio e di que si de inmediato.

## Personaxes 
* Belén Cuesta como Marina
* Álex García como Carlos
* Silvia Alonso como Alexia
* Adrián Lastra como Ben
* Antonio Dechent como Arturo
* Gracia Olayo como Lourdes
* Mariam Hernández como Irene
* Salva Reina como o capitán do barco
* Leo Harlem como Padre Emilio
* Malena Alterio como a chef do restaurante
* Antonio Resines como o padriño da primeira voda
* Jordi Sánchez como o representante artístico

## Notas 
## Véxase tamén 
### Ligazóns externas 
*
What to Expect When You're Expecting (filme)

'''''What to Expect When You're Expecting''''' é un filme estadounidense de 2012 dirixido por Kirk Jones e distribuído por Lionsgate. Foi escrito por Shauna Cross e Heather Hach e baséase na guía do embarazo homónima de Heidi Murkoff publicada en 1984. A historia conta as vidas de cinco parellas e as dificultades e sorpresas da paternidade. Está protagonizado por Cameron Diaz, Jennifer Lopez, Elizabeth Banks, Chace Crawford, Brooklyn Decker, Anna Kendrick, Matthew Morrison, Dennis Quaid, Chris Rock e Rodrigo Santoro.

O filme foi producido por Alcon Entertainment, Phoenix Pictures, What to Expect Productions e Georgia Public e estreouse nos cinemas dos Estados Unidos o 18 de maio de 2012. O filme recadou máis de 84 millóns de dólares en todo o mundo sobre un orzamento de 40 millóns, e recibiu valoracións dispares por parte da crítica.

## Personaxes 
* Cameron Diaz como Jules Baxter
* Jennifer Lopez como Holly Castillo
* Elizabeth Banks como Wendy Cooper
* Chace Crawford como Marco
* Brooklyn Decker como Skyler Cooper
* Ben Falcone como Gary Cooper
* Anna Kendrick como Rosie Brennan
* Matthew Morrison como Evan Webber
* Dennis Quaid como Ramsey Cooper
* Chris Rock como Vic Mac
* Rodrigo Santoro como Alex Castillo
* Joe Manganiello como Davis
* Rob Huebel como Gabe
* Thomas Lennon como Craig
* Amir Talai como Patel
* Rebel Wilson como Janice
* Wendi McLendon-Covey como Kara

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Frida

***Frida*** é un filme estadounidense de 2002 dirixido por Julie Taymor cal describe a vida profesional e privada da artista mexicana surrealista Frida Kahlo. Protagonizado por Salma Hayek no papel de Kahklo, o cal lle valeu un nomeamento aos Premios Óscar, e por Alfred Molina como o seu marido, Diego Rivera, o filme foi adaptado por Clancy Sigal, Diane Lake, Gregory Nava, Anna Thomas, Antonio Banderas e, de maneira non oficial, por Edward Norton, a partir do libro de 1983 *Frida: A Biography of Frida Kahlo* de Hayden Herrera. *Frida* recibiu valoracións positivas por parte da crítica e na 75ª edición dos Óscar gañou dous galardóns nas categorías de mellor maquillaxe e mellor banda sonora dos seis premios aos que estaba nomeado.

## Personaxes 
* Salma Hayek como Frida Kahlo
* Alfred Molina como Diego Rivera
* Geoffrey Rush como Lev Trotski
* Mía Maestro como Cristina Kahlo
* Ashley Judd como Tina Modotti
* Antonio Banderas como David Alfaro Siqueiros
* Edward Norton como Nelson Rockefeller
* Diego Luna como Alejandro González Arias
* Margarita Sanz como Natalia Sedova
* Patricia Reyes Spíndola como Matilde Kahlo
* Roger Rees como Guillermo Kahlo
* Valeria Golino como Lupe Marín
* Omar Rodriguez (aka Omar Chagall) como André Breton
* Felipe Fulop como Jean Van Heijenoort
* Saffron Burrows como Gracie
* Karine Plantadit-Bageot como Josephine Baker

## Notas 
## Véxase tamén 
### Ligazóns externas 
* 
* Ficha en AllMovie
Camilo Vila Rodríguez

**Camilo Vila Rodríguez**, nado na Habana o 26 de xullo de 1915 e finado en San Xoán (Porto Rico) en 1997, foi un empresario cubano, de orixe galega, que foi o derradeiro presidente do Centro Galego da Habana.

## Traxectoria 
Naceu en Cuba, sendo o maior dos tres fillos dunha parella de inmigrantes galegos, natuaris da parroquia Santa María de Mosteiro, no concello lucense de Guntín. Estudou no Centro Galego da Habana e fundou varios negocios, participando nas actividades da emigración galega na illa. Foi presidente de honra da asociación Naturales de Ortigueira, e en 1959 presentou a súa candidatura á presidencia do Centro Galego, polo partido Acción Social, sendo elixido presidente. Foi o primeiro presidente do Centro Galego nacido en Cuba. Ese mesmo ano enviou a Miami ao seu fillo Camilo, dentro da Operación Peter Pan organizada polo goberno dos Estados Unidos, despois de ter enviado xa á súa filla Araceli. En 1962 fóise a súa muller, e en 1964 o propio Camilo marchou para España, instalándose finalmente en Porto Rico, onde morreu en 1997.

## Notas
Movemento Arredista

O **Movemento Arredista** é un partido político comunista, feminista e independentista galego, integrado no Bloque Nacionalista Galego impulsado polo Movemento Galego ao Socialismo ao desaparecer este en 2020.

## Notas 
## Véxase tamén 
### Ligazóns externas
Arquipélago das illas Salomón

O **Arquipélago das illas Salomón** é un arquipélago de Oceanía localizado no oeste do océano Pacífico, ao leste da illa de Nova Guinea. Está situado na subrexión continental da Melanesia, dentro da rexión bioxeográfica de Oceanía Próxima. As illas máis occidentais constitúen a Rexión Autónoma de Bougainville e pertencen a Papúa-Nova Guinea, o resto das illas pertencen ao estado homónimo das Illas Salomón. O arquipélago, situado dentro dun rectángulo de preto de 1&nbsp;100 quilómetros de longura e 600 quilómetros de largura, ten unha superficie total duns 40&nbsp;000 km².

## Xeografía 
[miniatura|390px|Arquipélago das illas Salomón (en amarelo as pertencentes ás [Illas Salomón e en marrón as de Papúa-Nova Guinea).]]
A illa de maior extensión é Bougainville, pertencente a Papúa-Nova Guinea. O resto do arquipélago pertencente a este país son illotes, agás a illa de Buka, situada ao noroeste de Bouganville e separada desta por un estreito e profundo canal de só 200 metros de largo.

As outras illas principais e unha infinidade de illotes de corais tornáronse independentes o 7 de xullo de 1978 co nome de Illas Salomón, cuxa capital é Honiara, localizada na illa de Guadalcanal, a maior do país e a segunda do arquipélago. Outras illas son Choiseul, Nova Xeorxia, Santa Isabel, Malaita e Makira (antes San Cristóbal).

As principais illas que compoñen o arquipélago das illas Salomón son as seguintes:

* :
** Bougainville
** Buka

* :
** Choiseul
** Guadalcanal, onde está a capital do país, Honiara
** Santa Isabel
** Makira
** Malaita
** Rennell
** Bellona
** Illas Florida
** Illas Russell
** Illas Nova Xeorxia

## Véxase tamén 
* Illas Salomón do Norte

## Notas
Andrea Tomé

**Andrea Tomé**, nada en Ferrol en 1994, é unha escritora galega.

## Traxectoria 
Aos dezanove anos (2013) gañou o premio Plataforma Neo de novela en español para xente moza escrita por xente moza, e como consecuencia publicou a súa primeira novela, *Corazón de mariposa* (2014). Esta obra estaba centrada na anorexia.

Graduada en filoloxía inglesa, estudou un mestrado en edición no Reino Unido. Ten colaborado con webs de creatividade e narrativa de xente moza en inglés. Mantén un proxecto literario feminista chamado Readinpink.

## Vida persoal 
Vive en Londres onde traballa nunha oficina.

## Obras
* *Corazón de mariposa* (2014)
* *Entre dos universos* (2015)
* *Desayuno en Júpiter* (2017)
* *El valle oscuro* (2017)
* *La luna en la puerta* (2019), premio El Templo de las Mil Puertas
* *La chica de hielo* (2020)
* *Kiss & Cry* (2021).
* *Lo que permanece* (2022).

## Notas
Carlos Gómez

Baixo o nome de **Carlos Gómez** podemos referirnos a:
* Carlos Gómez Prado, alcalde de Baiona polo PSdeG
* Carlos Gómez Blanco (nado en 1968), alcalde de Xunqueira de Espadanedo polo PPdeG.